recursal/SuperWikiNEXT-32B huggingface dataset:
**இமைக்கா நொடிகள்** (*Imaikkaa Nodigal*) என்பது 2018 ஆம் ஆண்டு வெளியான ஒரு தமிழ்த் திரைப்படமாகும். இத்திரைப்படமானது ஆர். அஜய் ஞானமுத்துவால் எழுதி, இயக்கி சி. ஜெ. ஜெயக்குமாரால் தயாரிக்கப்பட்டது. அதர்வா, நயன்தாரா, அனுராக் காஷ்யப், ராஷி கன்னா ஆகியோர் முக்கியக் கதாப்பாத்திரங்களில் நடித்துள்ளனர். இத்திரைப்படத்தில் ஹிப்ஹாப் தமிழா இசையமைத்துள்ளார். ஆர். டி. ராஜசேகரின் ஒளிப்பதிவு மற்றும் புவன் சீனிவாசனின் படத்தொகுப்பு ஆகியவற்றை உள்ளடக்கி, இத்திரைப்படம் அக்டோபர் 30, 2018 அன்று வெளியானது. இத்திரைப்படத்தின் படப்பிடிப்பு 2016 இல் தொடங்கப்பட்டது.

நடிகர்கள்
---------

* அதர்வா - அர்ஜூனாக
* நயன்தாரா - அஞ்சலி விக்கிரமாதித்யன்
* அனுராக் காஷ்யப் - ருத்ராவாக
* ராஷி கன்னா - கிருத்தி
* இரமேசு திலக்
* தேவன்
* உதய் மகேசு
* விஜய் சேதுபதி - அஞ்சலியின் கணவராக

கதை
---

ருத்ரா என்ற மர்மநபர் சில வருடங்களுக்கு முன் சில முக்கிய நபர்களை கொலை செய்திருக்கிறார். அவரைக் கண்டுபிடித்து அழித்துவிட்டதாக அறிவிக்கிறார் காவல்துறை அதிகாரி நயன்தாரா.ஆனால், சிலவருடம் கழித்து அதே பெயரில் அதே குற்றப்பாணியில் ஒருவன் தொடர்கொலைகள் செய்து காவல்துறைக்கு சவால் விடுகிறான் ஒருவன். ஆனால் நயன்தாரா அந்த ருத்ரா வேறு இந்த ருத்ரா வேறு எனக் கூறி தற்கால தொடர்கொலையாளியை அடையாளம் கண்டு அழிக்கிறார். உண்மைக் குற்றவாளி ருத்ரா ஏன் முந்தைய தொடர்கொலைகள் செய்தார்? போலி ருத்ரா தற்கால தொடர்கொலைகளை ஏன் செய்தார் என்பதும் படத்தில் திரைக்கதையாக சொல்லப்படுகிறது .
இப்படம் அதிரடி கதை கொண்ட காதல் படம் என்கிறார் ஆர். அஜய் ஞானமுத்து.

படப்பணிகள்
----------

இத்திரைப்படத்தின் படப்பிடிப்பு பெங்களூருவில் திசம்பர் 2016இல் தொடங்கப்பட்டது. நம்ம மெட்ரோவின் சுரங்கங்களில் படப்பிடிப்பு நடத்தப்பட்டுள்ளது. பெங்களூரு நகரினை 25 நாட்களுக்கும் மேலாக ஒளிப்பதிவு செய்துள்ளனர். மெட்ரோ தொடர்வண்டியின் சுரங்கப்பாதை மட்டும் இரண்டு இரவுகளுக்கு எடுக்கப்பட்டுள்ளது. இப்படத்தின் படப்பிடிப்பு திசம்பர் 17, 2017 இல் நிறைவுள்ளது.

இசை
---

இத்திரைப்படத்தின் ஒரு பாடல் அக்டோபர் 2017இல் வெளியிடப்பட்டது. காதலிக்காதே என்னும் பாடலினை ஹிப்ஹாப் தமிழாவும், கௌசிக் கிரிசும் பாடியுள்ளனர்.

மேற்கோள்கள்
-----------

1. ↑
2. ↑  "Nayanthara signs Ajay Gnanamuthu`s `Imaikkaa Nodigal`". *Sify*. 5 செப்டம்பர் 2016 அன்று மூலம் பரணிடப்பட்டது. 15 September 2016 அன்று பார்க்கப்பட்டது.
3. ↑  இமைக்கா நொடிகள் திரைப்படம்
4. ↑
5. ↑  "Shooting in the metro tunnel". *Bangalore Mirror*. 11 December 2016 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2017-12-19 அன்று மூலம் பரணிடப்பட்டது. 2018-02-25 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *இமைக்கா நொடிகள் (திரைப்படம்)*
**மதுரைப் படைமங்க மன்னியார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 351. (திணை - காஞ்சி; துறை - மகட்பாற்காஞ்சி)

'தெண்ணீர்ப் பொய்கை மேய்ந்த செவ்வரி நாரை' - பாடலடி

பாடல் சொல்லும் செய்தி
---------------------

இந்த மகள் வாகை நகரம் போன்ற அழகு உள்ளவள். (அங்கு நடந்த போரைப் போல இவளாலும் ஒரு போர் மூளும் போல் உள்ளது.)

இவள் வாழும் ஊர் வளம் மிக்க வயல்களைக் கொண்டது. இவ்வூர் நாரை தேன்பூப் பூத்திருக்கும் மருதமரத்தில் இருப்பது சலித்துப்போய்விட்டால் அங்குள்ள காஞ்சி மரத்தில் தஞ்சம் புகுமாம். இப்படிப்பட்ட ஏமம் சான்ற ஊர் அது.

இந்த மகள் இந்த ஊர்போல வளமும், பாதுகாவலும் உடையவள். இவளது பெற்றோர் வேந்தர்க்குப் பெண் தர மறுக்கின்றனர். வேந்தரோ இவளைப் பெறாமல் விடப்போவதில்லை என்று யானை, தேர், மா, மறவர் என்னனும் நாற்படையுடன் வந்து இவளது ஊரை முற்றுகை இட்டுள்ளனர்.

இவளது நிலைமை என்ன ஆகுமோ? என்கிறார் புலவர்.

### எயினன்

இந்த அரசன் வாரி வழங்கும் 'வண்கை' கொண்டவன்.

#### வாகை

இந்த எயினன் வாகை என்னும் ஊருக்கு அரசன். (வாகைப்பறந்தலை எனவும் சொல்லப்படும் இந்த ஊரில் நடந்த போர்நிகழ்ச்சி பற்றியும் சங்கப்பாடல் செய்தி உண்டு.)
β-d-ப்ரக்டோபியூரனோசு**பியூரனோசு** (Furanose) என்பது நான்கு கரி அணுக்கள் மற்றும் ஓர் உயிர்வளி அணுவைக் கொண்ட ஐந்து வளைய வேதிக் கட்டமைப்பைக் கொண்ட கார்போவைதரேட்டு ஆகும். பல்வளைய சேர்மமான பியூரானை ஒத்த அமைப்பைக் கொண்டதால் இச்சேர்மம் பியூரனோஸ் எனப் பெயர் பெற்றது. ஆனால் வளைய அமைப்பைக் கொண்ட பியூரனசோசில் இரட்டைப் பிணைப்புகள் காணப்படுவதில்லை.[1]

அமைப்பியல் பண்புகள்
-------------------

ரிபோபியூரனோசின் வேதியியல் வடிவம். பிணைப்பின் அலை வடிவமானது β-ரிபோபியூரனோசு மற்றும் α-ரிபோபியூரனோசு ஆகியவற்றின் கவவைையக் குறிக்கிறது
வளைய ஆல்டோ பெண்டோசின் ஹெமி அசிட்டால் வடிவம் அல்லது வளைய கீட்டோ எக்சோசின் ஹெமி கீட்டோ வடிவ அமைப்பே பியூரனோசின் வளைய அமைப்பு ஆகும்.

வளைய அமைப்பில் நான்கு கரி அணுக்கள் மற்றும் ஓர் உயிர்வளி அணு கொண்ட பியூரனோசில் ஆக்சிசன் அணுவின் வலது புறத்தில் ஓர் அனோமெரிக் கரி அணுவைக் கொண்டுள்ளது. ஒளி சுழற்றுப் பண்பை கொண்ட கரி அணுவே பியூரனோசின் கட்டமைப்பை (D – கட்டமைப்பு அல்லது L – கட்டமைப்பு) நிர்ணயிக்கிறது. அதிக எண்ணிக்கையிலான பதிலீட்டுத் தொகுதிகளை உடைய, ஒளி சுழற்றுப் பண்பை கொண்ட கரி அணுவானது பியூரனோசின் L – கட்டமைப்பில் தளத்திலிருந்து கீழ்நோக்கியும், D – கட்டமைப்பில் மேல்நோக்கியும் அமைந்துள்ளது. பியூரனோசில் அனோமெரிக் ஐதராராக்சில் தொகுதிஅமைந்துள்ள திசையைப் பொருத்தே ஆல்ஃபா அல்லது பீட்டா கட்டமைப்பு நிர்ணயிக்கப்படுகிறது. D – கட்டமைப்பு பியூரனோசில், கீழ்நோக்கி அமைந்துள்ள ஐதராக்சில் தொகுதி உடையது ஆல்ஃபா கட்டமைப்பு என்றும், மேல்நோக்கி அமைந்துள்ளது பீட்டா கட்டமைப்பு என்றும் வழங்கப்படுகிறது. இதற்கு நேர்மாறான கட்டமைப்பை L – கட்டமைப்பு பியூரனோசு பெறுகிறது.

மேற்கோள்கள்
-----------

1. ↑  Reginald, Garrett; Grisham M. Charles. (2005). *Biochemistry 3rd Edition*. Cengage Learning. ISBN 9780534490331. பன்னாட்டுத் தரப்புத்தக எண்:0-534-49033-6.
பியூரர் பங்கர் பின்பக்க நுழைவாயில் தோற்றம் 1947 ல்(இடிக்கப்படுவதற்கு முன்)
பியூரர் பங்கர் 1947 ல் இடிக்கப்பட்டபோது
அடுக்குமாடி குடியிருப்புகளாக உருமாறிய பியூரர் பங்கர் 2007 ல்
**பியூரர் பதுங்கு அறை**(பியூரர் பங்கர்) என்று ஜெர்மானிய வேந்தரான ஃபியூரர் வசிக்கும் இல்லத்தை அல்லது மாளிகையை குறிப்பிடுவர்.

**இரண்டு பதுங்கு அறைகள்**

இது இரண்டு பிரிவுகளாக, இரண்டு மாளிகைகளாக கட்டப்பட்டது. ஒன்று வோர் பங்கர் பழைய பதுங்கு அறை இன்னொன்று **பியூரர் பங்கர்** புதியது. இது ஜெர்மன் நாடாளுமன்ற கட்டிடதிதிலிருந்து (**ரீச் சான்சிலர்**) 8.2 மீட்டர் தொலைவில் அமைந்திருந்தது. **பியூரர் பங்கர்** வோர்பங்கரின் கீழ் பகுதியில் அமைந்திருந்த்து.

**கட்டுமானம்**

இரண்டு பங்கர்களையும் இணைக்க படிக்கட்டுகளும் அமைக்கப்பட்டது. அதன் சுவர்கள் 4 மீட்டர் தடிமானம் கொண்டவையாக இருந்தன. 30 அறைகள் கொண்டதாக 2 அடுக்குகளாக அமைக்கப்பட்டிருந்தன. அதனிலிருந்து வெளியேற அவசர வழியொன்று அமைக்கப்பட்டு தோட்டத்துடன் இணைக்கப்பட்டிருந்த்து. இதன் கட்டுமானம் 1936 ல் ஒரு பகுதியாகவும் இரண்டாவது கட்டுமானம் 1943 லும் கட்டி முடிக்கப்பட்டது. இந்த கட்டுமான பொறுப்பை **ஹோச்சஸ்ட்** என்ற நிறுவனம் ஏற்றிருந்தது.

**இட்லரின் திருமணம்**

1945 ஜனவரி முதல் இந்த மாளிகையில் குடியேறி அவர் இறக்கும் காலம் வரை இதில் வசித்தார். அவருடன் இவா பிரான் , அவர் அதிகாரிகள் அனைவரும் குடியேறினர். இட்லருக்கும் இவா பிரானுக்குமிடையே நடந்த திருமணம் இங்குதான்.

**தாக்குதலுக்குள்ளான பொழுது**

இம்மாளிகைக்காக பணிபுரிய **36** க்கும் மேற்பட்ட *பணியாளர்கள் ,மருத்துவர்கள், சமையலாளர்கள்* பணிஅமர்த்தப்பட்டனர். ஏராளமான கேளிக்கை விருந்துகளும் அரசியல் ஆலோசனைகளும் இங்குதான் நடைபெற்றன. 1945 ல் பெர்லினில் செஞ்சேனை தாக்குதலின் போது இம்மாளிகை தாக்கதலுக்குள்ளானபோது இதன் வலிமையான கட்டுமானம் இட்லரை காப்பாற்றியது.

இங்குதான் இட்லரும் அவர் மனைவி இவா பிரானும் தற்கொலை புரிந்து இறந்தனர். இவ்விடத்தில் உள்ள தோட்டத்தில் இவர்களின் உடல்கள் எரியூட்டப்பட்டுக்கொண்டிருக்கும்பொழுது இம்மாளிகை ருஷ்ய அதிபர் ஜோசப் ஸ்டாலினின் செஞ்சேனைகளால் கைபற்றப்பட்டது.

**இடிக்கப்படுதல்**

1947 ல் நேச நாட்டு அணியினரால் இம்மாளிகை இடித்து தரை மட்டமாக்கப்பட்டது. இன்று அம்மாளிகை இருந்த தடயமே தெரியாத அளவுக்கு பல அடுக்குமாடி குடியிருப்புகளாகவும், உணவு விடுதிகளாகவும் உருமாறியுள்ளன.
**மதுரை வேளாசான்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 305.

புலவர் பெயர் விளக்கம்
---------------------

ஆசான் = நன்னடத்தையால் பாடம் புகட்டும் ஆசிரியன். வேளாசான் = வேள்வி செய்யும் ஆசான். வேள்வி = மக்களுக்குப் பயன்படும் உதவி. போர் நிற்பதற்கு உதவிய பாங்கு பாடலில் கூறப்பட்டுள்ளது. இந்த உதவி வேள்விதானே!

புறநானூறு நூலைத் தொகுத்தவர் பாடற்பொருளால் இவருக்குப் பெயர் சூட்டியுள்ளார்

பாடல் சொல்லும் செய்தி
---------------------

* திணை - வாகை
* துறை - பார்ப்பன வாகை (பார்ப்பனன் ஒருவன் தன் செயலால் வெற்றி பெற்றதைக் கூறுவது)

### பார்ப்பனின் கோலம்

வயலைக் கொடி போல வாடிய வயிற்றுப் பகுதியை உடையவன் அந்தப் பார்ப்பனன்.  

அவன் பயலைப் பார்ப்பான் (பச்சைப் பார்ப்பான்)  

அவன் உயவல் ஊர்தியான் (உந்தி உந்தி நடப்பதே அவன் ஊர்தி)  

### பார்ப்பனன் செயல்

இரவிலே வந்தான்.  

ஒப்புதலுக்காகக் காத்திருக்காமல் கோட்டையை முற்றுகையிட்டிருக்கும் அரசனிடம் சென்றான்.  

அந்த அரசனிடம் அவன் சொன்ன சொற்கள் சிலவே.   

### பார்ப்பன வாகை

விளைவு முற்றுகை விலக்கிக்கொள்ளப்பட்டது.

#### முற்றுகை விலக்கப்பட்ட நிகழ்வுகள்

மதில் மேல் சாத்தப்பட்டிருந்த ஏணி நீக்கப்பட்டது.  

அகழியைக் கடக்கக் கிடத்தப்பட்டிருந்த சீப்பு விலக்கப்பட்டது  

போரிடுவதற்காக யானைக்குப் பூட்டப்பட்ட மணி அவிழ்க்கப்பட்டது.
தண்ணீர் விட்டான் கிழங்கும் கொடியும்
**சாத்தாவாரி** அல்லது **தண்ணீர் விட்டான்** (*Asparagus racemosus*) என்பது இந்தியா, இலங்கை, இமயமலை ஆகிய இடங்களில் காணப்படும் அஸ்பராகஸ் இனத் தாவரம். ஒன்று அல்லது இரண்டு மீட்டர் வளரும் இது சரளைக்கல், கற்கள் கொண்ட மணலில், கடல்மட்டத்திலிருந்து 1,300–1,400 மீட்டர் சமவெளிகளில் வளரும். இது 1799இல் விபரிக்கப்பட்டது. 
இது மூலிகை மருந்து உட்பட பல பயன்களைத் தரவல்லது.

பெயர்கள்
--------

இது தண்ணீர்விட்டான், சதாவேரி, சதாவரி, நாராயணி, உதகமூலம், சீக்குவை, பறணை, பீருதந்தி ஆகிய பல்வேறு பெயர்களைக் கொண்டது ஆகும். இதன் ஊசி போன்ற இலைகளும் கிளைகளும் வரிவரியாக மேலேறுவதால் ‘வரிவரி’ எனும் பெயரும் உண்டு. இந்தக் கொடியில் இருந்து கிடைக்கும் கிழங்கானது வெப்பத்தைக் குறைக்கும் குளிர்ச்சித் தன்மைக் கொண்டது என்பதால், ‘நீர்’விட்டான், ‘நீர்’வாளி ஆகிய பெயர்கள் ஏற்பட்டிருக்கலாம். நூறு (சதா) நோய்களைத் தீர்க்கும் மூலம் (வேர்) என்பதால் ‘சதாமூலம்’ என்ற பெயரும் இதற்குண்டு.

விளக்கம்
--------

இது முட்கள் கொண்ட கொடி வகைத் தாவரமாகும். இதன் இலைகள் மெல்லியதாகவையாகவும், ஊசி போல் சிறுசிறுயதாகவும் இருக்கும். இது வெள்ளை நிறத்தில் வாசனை மிக்கப் பூக்களைக் கொண்டதாகவும், இதன் பழங்களின் சிவப்பு நிறம் கொண்டவையாகவும் இருக்கும். இது தன் வேர்களில் விரல் வடிவ வெண்ணிறத்திலான கிழங்குகளைக் கொண்டிருக்கும். இதில் தனக்கான நீரையும், உணவையும் சேமித்து வைத்திருக்கும். இந்த கிழங்கானது பலவகையில் மருந்தாக பயன்படுத்தப்படுகிறது.

உசாத்துணை
---------

1. 1 2 3 4  "Asparagus racemosus information from NPGS/GRIN". *Germplasm Resources Information Network*. USDA. 6 August 2002. 25 April 2009 அன்று பார்க்கப்பட்டது.
2. ↑  Robert Freeman (February 26, 1998). "LILIACEAE - Famine Foods". *Centre for New Crops and Plant Products, Department of Horticulture & Landscape Architecture*. Purdue University. 25 April 2009 அன்று பார்க்கப்பட்டது.
3. ↑  "Asparagus racemosa". 19 ஏப்ரல் 2009 அன்று மூலம் பரணிடப்பட்டது. 25 April 2009 அன்று பார்க்கப்பட்டது.
4. ↑  டாக்டர் வி.விக்ரம் குமார் (6 அக்டோபர் 2018). "நலம் வளர... 'தண்ணீர்விட்டான்!'". *கட்டுரை*. இந்து தமிழ். 7 அக்டோபர் 2018 அன்று பார்க்கப்பட்டது.
**தேசிய கைவினைப்பொருட்கள் விருது** (National Handicrafts Award) என்பது கைவினைப்பொருட்களின் மேம்பாட்டிற்கான சிறப்பான பங்களிப்பை அளிப்பவர்களின் திறனை அங்கீகரிப்பதற்காக திறமை வாய்ந்த கைவினை கலைஞர்களுக்கு இந்திய அரசு வழங்கும் ஒரு விருது ஆகும். இந்த விருதின் முக்கிய நோக்கம் கைவினைத் துறையில் சிறந்த கைவினை கலைஞர்களுக்கு அங்கீகாரம் அளிப்பதாகும்.இந்த விருது இந்தியாவின் கைவினைக் கலைஞர்களுக்கான மிக உயர்ந்த விருது ஆகும்.  

இந்த விருதை இந்தியக் குடியரசுத் தலைவர் வழங்குகிறார். சிறந்த கைவினைக் கலைஞர்களுக்கு ஷில்ப் குரு (Shilp Guru)விருதும், சிறந்த நெசவாளர்களுக்கு  சான்ட் கபீர் விருதும் (Sant Kabir) வழங்கப்படுகிறது. இந்த விருதுகள் 1965 இல் அறிமுகப்படுத்தப்பட்டது.

குறிப்புகள்
-----------

1. ↑  "President of India to present Shilp Guru Awards and National Awards for Master Craftspersons at Rashtrapati Bhavan Cultural Centre tomorrow".
2. ↑  "Shilp Guru Award, National Award & National Merit Certificate for Outstanding Contribution in Handicrafts Sector" (ஆங்கிலம்). 2019-10-18 அன்று மூலம் பரணிடப்பட்டது. 2019-08-01 அன்று பார்க்கப்பட்டது.
3. ↑  "Awards Schemes for Handicrafts Artisans 2017" (PDF) (ஆங்கிலம்). 2019-08-01 அன்று பார்க்கப்பட்டது.
4. ↑  "President of India presents Shilp Guru and National Awards to Master Craftspersons".

வெளி இணைப்புகள்
---------------

* "கைவினைப் பொருட்கள் அலுவலக இணையதளம்".
**அயோடோபென்சீன்** *(Iodobenzene)* என்பது C6H5I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சீன் வளையத்தில் ஓர் அயோடின் அணு பதிலீடு செய்யப்பட்டிருந்தால் அது அயோடோபென்சீன் என்பபடுகிறது. கரிம வேதியியலில் ஒரு செயற்கை இடைநிலையாக அயோடோபென்சீன் மிகுதியான பயன்களை அளிக்கிறது. நிறமற்ற நீர்மமான இச்சேர்மம் எளிதில் ஆவியாகக் கூடியதாகும். நாட்பட்ட அயோடோபென்சீன் மாதிரிகள் மஞ்சள் நிறத்தில் காணப்படுகின்றன.

தயாரிப்பு
---------

வர்த்தக முறையிலும் அயோடோபென்சீன் விற்பனைக்குக் கிடைக்கிறது. ஆனால் ஆய்வகத்தில் அனிலீனின் சேன்ட் மேயர் வினையின் வழியாக இது தயாரிக்கப்படுகிறது. முதல் படிநிலையில் அமீன் வேதி வினைக்குழுவானது ஐதரோகுளோரிக் அமிலம் மற்றும் சோடியம் நைட்ரைலுடன் சேர்க்கப்பட்டு ஈரசோனியமாக்கப்படுகிறது. உருவாகும் பீனைல் ஈரசோனியம் குளோரைடுடன் பொட்டாசியம் அயோடைடு சேர்க்கப்படுகிறது. இதனால் நைட்ரசன் வாயு வெளியேற்றப்படுகிறது. நீராவி வடித்தல் மூலம் அயோடோபென்சீன் பிரித்தெடுக்கப்படுகிறது 

சேன்ட் மேயர் வினை
பென்சீனுடன் அயோடின் மற்றும் நைட்ரிக் அமிலத்தைச் சேர்த்து ஆவிமீட்சி வினைக்கு உட்படுத்தி மாற்று வழிமுறையிலும் இதைத் தயாரிக்கலாம்.

வினைகள்
-------

C–Br அல்லது C–Cl பிணைப்புகளைக் காட்டிலும் C–I பிணைப்பு வலிமை குறைந்தது என்பதால் புரோமோபென்சீன் அல்லது குளோரோபென்சீன்களைக் காட்டிலும் அதிக வினைத்திறன் கொண்டதாக உள்ளது. அயோடோபென்சீன் மக்னீசியத்துடன் விரைந்து வினைபுரிந்து பீனைல்மக்னீசியம் அயோடைடு கிரிக்கனார்டு வினைப்பொருளாக உருவாகிறது. பீனைல்மக்னீசியம் புரோமைடு போலவே பீனைல்மக்னீசியம் அயோடைடும் பீனைல் எதிர்மின் அயனி சிந்தோனுக்கான செயற்கை சேர்மமாகக் கருதப்படுகிறது. அயோடோபென்சீன் குளோரினுடன் வினைபுரிந்து அயோடோபென்சீன் டைகுளோரைடு என்ற அணைவுச் சேர்மத்தைக் கொடுக்கிறது. இது திட குளோரினுக்கான மூலப்பொருளாகும். 

சோனோகேசிரா பிணைப்பு, எக் வினை மற்றும் பிற உலோக வினையூக்கி பிணைப்புகள் போன்ற வினைகளிலும் ஒரு தளப்பொருளாக அயோடோபென்சீன் செயல்படுகிறது. இவ்வினைகள் அயோடோபென்சீனின் ஆக்சிசனேற்ற கூட்டுமுறை வழியாக நிகழ்கின்றன.

மேற்கோள்கள்
-----------

1. ↑  H. J. Lucas, E. R. Kennedy (1939). "Iodobenzene". *Organic Syntheses*. . ; *Collective Volume*, **2**, p. 351
2. ↑  F. B. Dains and R. Q. Brewster (1941). "Iodobenzene". *Organic Syntheses*. . ; *Collective Volume*, **1**, p. 323
3. ↑  H. J. Lucas and E. R. Kennedy. "Iodobenzene dichloride". *Organic Syntheses*. . ; *Collective Volume*, **3**, p. 482
**ஹொங்கொங்கின் ஒழுக்கம் பேணல் பணிகள்** அல்லது **ஹொங்கொங்கின் ஒழுக்கப் பணிகள்** (Hong Kong Disciplined Services) என்பது ஹொங்கொங்கின் சட்டத் திட்டங்களின் அடிப்படையில் அதிகாரப்பூர்வமான ஆறு சீருடைத்தாங்கிய படைகளை அல்லது பிரிவுகளை கொண்டப் பணிகளாகும். அதேவேளை ஹொங்கொங்கின் ஊழல் எதிர்ப்பு சுதந்திர ஆணையம் நடைமுறையின் படி ஏழாவது பிரிவாகக் கருதப்படுகிறது.

ஹொங்கொங்கின் ஆறு ஒழுக்கப் பணிகள்
--------------------------------

இந்த ஆறு படைகள் அல்லது பிரிவுகள் ஹொங்கொங்கின் பாதுகாப்பு இலாகாவின் கீழ் இயங்குபவைகளாகும். அவைகளாவன:

* ஹொங்கொங் காவல் படை
	+ ஹொங்கொங் காவல் துணைப் படை
* தீயணைப்புத் திணைக்களம்
* ஹொங்கொங் திருத்தப் பணியகம்
* சுங்கம் மற்றும் தீர்வைத் திணைக்களம்
* குடிவரவு திணைக்களம்
* அரச வான்பறத்தல் பணியகம்

ஏழாவது ஒழுக்கப் பணி
-------------------

ஊழல் எதிர்ப்பு சுதந்திர ஆணையம் ஏழாவது ஒழுக்கப்பணியாக நடைமுறையில் கருதப்படுகிறது. இப்பிரிவு நேரடியாக முதன்மை நிறைவேற்று அதிகாரியின் கீழ் இயங்குகிறது.

அத்துடன் ஹொங்கொங்கின் பாதுகாப்பு இலாகாவின் கீழ் இரண்டு துணைப்படைகள் அல்லது பிரிவுகள் இயங்குகின்றன. ஆனால் அவை நடைமுறையில் அவசர உதவி மற்றும் நடவடிக்கைகளின் போது இயங்குபவைகளாகும். அவற்றின் பணியாளர்கள் அநேகமாக தன்னார்வ பயிற்சியாளர்களாகும். அவைகளாவன:

* ஹொங்கொங் பொது உதவி பணி
* ஹொங்கொங் துணை மருத்துவப் பணிகள்

வெளியிணைப்புகள்
---------------

* ஹொங்கொங் ஒழுக்கப் பணிகள்
* ஒழுக்கப் பணிகளுக்கான விருதுகள் பரணிடப்பட்டது 2011-07-16 at the வந்தவழி இயந்திரம்

| * பா
* உ
* தொ
ஹொங்கொங்கின் ஒழுக்கம் பேணல் பணிகள் |
| --- |
| ஒழுக்கம் பேணல் பணிகள்[1] | 
* ஹொங்கொங் காவல் துறை
* தீயணைப்புத் திணைக்களம்
* ஹொங்கொங் சரிப்படுத்தல் பணியகம்
* சுங்கம் மற்றும் தீர்வைத் திணைக்களம்
* குடிவரவு திணைக்களம்
* அரச வான்பறத்தல் பணியகம்

 | Hong Kong |
| ஏனையவை | 
* துணை காவல் படை
* சமூக உதவி பணியகம்
* உதவி மருத்துவப் பணியகம்
* ஊழல் ஒழிப்பு சுந்தந்திர ஆணையம்

 |
| **Notes:** 1. subordinated to the பாதுகாப்பு இலாகா; 2. under direct control of the முதன்மை நிறைவேற்றதிகாரி |
**தேசிய காசநோய் ஆராய்ச்சி நிறுவனம்** (*National Institute for Research in Tuberculosis*) தமிழ்நாட்டின் சென்னையில் அமைந்துள்ள காசநோய் ஆராய்ச்சி நிறுவனமாகும். தேசிய காசநோய் ஆராய்ச்சி நிறுவனம் காசநோய் மற்றும் எயிட்சு-காசநோய் மருத்துவ, பாக்டீரியாவியல், ,நடத்தை மற்றும் தொற்றுநோயியல் அம்சங்கள் பற்றிய ஆராய்ச்சியை மேற்கொள்கிறது.

கல்வி மற்றும் ஆராய்ச்சி
-----------------------

இந்திய மருத்துவ ஆராய்ச்சி சபை, உலக சுகாதார நிறுவனம் மற்றும் இங்கிலாந்து மருத்துவ ஆராய்ச்சி சபையின் கூட்டு அனுசரணையில் 1956ஆம் ஆண்டு 5 ஆண்டு திட்டமாகத் தேசிய காசநோய் ஆராய்ச்சி நிறுவனம் (முன்னர் காசநோய் வேதிச்சிகிச்சை மையம் என அறியப்பட்டது) நிறுவப்பட்டது. முனைவர் பட்ட ஆய்விற்கு வழிவகுக்கும் முதுநிலை பயிற்சிக்காக இந்த நிறுவனம் அங்கீகரிக்கப்பட்டுள்ளது. பாக்டீரியாவியல், உயிர்வேதியியல், நோயெதிர்ப்பு மற்றும் புள்ளியியல் ஆகியவற்றில் சென்னைப் பல்கலைக்கழகம் மற்றும் இந்திய மற்றும் இலங்கையின் பல்கலைக்கழகங்களுக்கு இடையேயான வாரியத்தால் பட்டங்கள் வழங்கப்படுகிறது.

மேற்கோள்கள்
-----------

1. ↑  "Archived copy". 26 July 2014 அன்று மூலம் பரணிடப்பட்டது. 18 July 2014 அன்று பார்க்கப்பட்டது.CS1 maint: archived copy as title (link)
2. ↑  "History". 26 July 2014 அன்று மூலம் பரணிடப்பட்டது. 18 July 2014 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**அயோடின்-129** (*Iodine-129 (129I)* என்பது அயோடினின் இயற்கையில் விளையும் சமதானி ஆகும். அத்துடன் அணு உலைகளில் தோற்றுவிக்கப்படும் ஒரு கழிவுப் பொருளும் ஆகும். இதன் அரைவாழ்வுக் காலம் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதுமாகும். இப்போது அயோடின்-129 கண்ணாடியில் கலந்து பூமிக்கடியில் புதைக்கப்படுகிறது. 129I ஒரு சிக்கலற்ற 128I ஆக மாற்றப்படுகிறது. இதற்கு வேண்டப்படுவதெல்லாம் ஆய்வுக் கூட லேசர் கதிர்களே. பேராசிரியர் கென் லெடிங்காம் (KEN Ledingham ) மற்றும் அவரது துணைவர்கள் I-129 ஐ லேசர் கதிர்களால் தாக்கி I-128 ஆக மாற்றியுள்ளார்கள். இதன் அரை ஆயுள் 25 நிமிடங்களே ஆகும். இதனை எளிதில் கையாளமுடியும். ஒரு மணி நேரத்தில் களைந்து விடலாம்.

இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்ய முடியும் என்பது தெளிவாகியுள்ளது. இதனால் பெட் (PET) போன்ற கருவிகளுக்கு ஐசோடோப்புகளை இனிவரும் நாட்களில் சைக்ளோட்ரான்களின் உதவி இல்லாமலே லேசர் துணையுடன் பெறலாம். சுற்றுச் சூழலைப் பாதிக்காமலே அணு உலைக் கழிவுகளை கையாளலாம்

129I அணுக்கரு உலையில் யுரேனியம், புளூட்டோனியம் ஆகியவற்றின் அணுக்கருப் பிளவு மூலம் தோற்றுவிக்கப்படுகிறது. 1950கள், 60களில் மேற்கொள்ளப்பட்ட அணுகுண்டு சோதனைகளின் போது பெருமளவு அயோடின்-129 வளிமண்டலத்திற்கு வெளியேறின.
**தேசிய கேட்டல் நாள்** (*National Day of Listening*) என்பது தங்களுடைய குடும்பங்கள், நண்பர்கள் மற்றும் உள்ளுாில் உள்ள பல சமூகங்களை சார்ந்தவர்களின் கதைகளை பதிவு செய்வதற்காகவும் அமொிக்கர்கள் தங்களை உற்சாகப்படுத்துவதற்காகவும் கடைபிடிக்கப்படும் ஒரு நாளாக தேசிய கேட்கும் தினமாக காெண்டாடப்படுகிறது. **ஸ்டோாி காப்ஸ்** என்ற அமைப்பின் மூலமாக 2008-ல் முதன் முதலில் இஃது அறிமுகப்படுத்தப்பட்டது. இந்நிகழ்வின் மூலமாக மக்கள் தங்கள் குடும்ப உறுப்பினர்களுடன் அதிகமான நேரம் இருப்பதற்கு இஃது உதவிபுரிகிறது. 

**கறுப்பு வெள்ளி** என்ற நாளுக்கு மாற்றாக இந்நாள் கடைபிடிக்கப்படுகிறது. ஜனாதிபதி ஜாா்ஜ் டபுள்யு புஷ் மற்றும் அவரது மனைவியும் தேசிய கேட்டல் தினத்தின் ஒரு பகுதியாக அவருடைய சகோதாி டோரதி புஷ் கோச்சினால் பேட்டி காணப்பட்டார்.  இதன் ஒரு பகுதியாக 2008 ஆம் ஆண்டில் பல்லாயிரக்கணக்கான அமொிக்கர்கள் ஒருவரையொருவர் செவ்வி கண்டனர்.

தேசிய பொது வானொலி நிருபர்களான ஸ்க்காட் சைமன், லியென் ஹேன்சன், ஸ்டீவ் இன்ஸ்பிப் ரெனீ மான்டனே, ஃபிராங்க் டெ போர்ட், சூசன் ஸ்டேம்பர்க் மற்றும் நோவா ஆடம்ஸ் ஆகியோா் நேர்காணல் செய்யப்பட்னர்.
[*தொடர்பிழந்த இணைப்பு*]
[*தொடர்பிழந்த இணைப்பு*] இந்நிகழ்வானது வானொலியில் ஒளிபரப்பப்பட்டது. தேசிய கேட்டல் தினத்தன்று யாரை நேர்காணல் காண்பது எந்த வகையான பேட்டி வடிவத்தை பயன்படுத்தலாம் என்பதற்கான எவ்விதமான நிபந்தனைகளும் இல்லை. வகுப்பறை மற்றும் நூலகத்தில் கேட்கும் தேசிய தினத்தை இணைத்துக் கொள்ள ஆசிாியர்கள் மற்றும் நூலகர்களுக்கு உதவ பல்வேறு வழிகாட்டிகள் உள்ளன.

வெளியிணைப்புகள்
---------------

* National Day of Listening website பரணிடப்பட்டது 2014-02-14 at the வந்தவழி இயந்திரம்
* National Day of Listening FAQs பரணிடப்பட்டது 2015-09-08 at the வந்தவழி இயந்திரம்
* Do-It-Yourself Resources
* NPR's National Day of Listening page
* Voice of America article about the National Day of Listening
* USA Today article about the National Day of Listening
* Boston Globe article about the National Day of Listening
* Information about the National Day of Listening from The Atlantic Philanthropies
[*தொடர்பிழந்த இணைப்பு*]
* StoryCorps book *Listening Is an Act of Love*
ஹொங்கொங் மாநாடு மற்றும் கண்காட்சி மண்டபம், விக்டோரியா துறைமுகத்தில் இருந்து ஒரு பார்வை
இரவு நேர மின்னலங்காரக் காட்சியுடன் இம்மண்டபம்
**ஹொங்கொங் மாநாடு மற்றும் கண்காட்சி மண்டபம்** அல்லது **ஹொங்கொங் மாநாடு மற்றும் கண்காட்சி மையம்** (Hong Kong Convention and Exhibition Centre) என அழைக்கப்படும் அரங்கம், ஹொங்கொங்கில் உள்ள மாநாடு கூடல், மற்றும் கண்காட்சிகளை நடாத்துவதற்கான எழில்மிகு பிரமாண்டமான மண்டபமாகும். இம்மண்டபம் ஹொங்கொங் தீவில், வஞ்சாய் மாவட்டத்தில், வஞ்சாய் நகரில் விக்டோரியா துறைமுகத்தின் கடல் பரப்பை ஒட்டி, கடலை முகப்பாகக் கொண்டு கடலோரமாக அமைக்கப்பட்டிருக்கும் கண்கவர் மண்பமாகும். இம்மண்டபத்தை சுருக்கமாக (**HKCEC**) என்றழைப்பர்.

காண்போர் கவரிடம்
----------------

வஞ்சாய் இசுடார் பெறி வல்லத்துறை இல் இருந்து ஒரு பார்வை
இம்மண்டபத்திற்கு நிலத்தின் ஊடாக அல்லாமல், கட்டிடங்களுக்கு இடையே அமைக்கப்பட்டிருக்கும் நடைப்பாலங்கள் ஊடாக செல்லக் கூடிய வகையில் வடிவமைக்கப்பட்டுள்ளன. இந்த மண்டபம் உல்லாசப் பயணிகளையும், ஹொங்கொங் வரும் சுற்றுலா பயணிகளையும் ஈர்க்கும் இடங்களில் ஒன்றாகும். இம்மண்டபத்தின் கடலோர முகப்பு பக்கம், எப்பொழுதும் இரவும் பகலுமாக நிழல்படப் பிடிப்பாளர்கள் நிறைந்து நிற்பார்கள். சுற்றுலா பயணிகளும் இம்மண்டபத்தின் முன்னே நின்று நிழல்படம் எடுத்துக்கொள்வதற்கென்றே வருவோரும் உளர். அத்துடன் இம்மண்டபத்தின் முகப்பு பக்கத்தில் இருந்து பார்க்க, கடலுக்கு அப்பால் தெரியும் கவுலூன் தீபகற்ப முனையின் காட்சியும் சுற்றுலா பயணிகளை இங்கு ஈர்ப்பதற்கு ஒரு காரணமாகும். அதனால் ஹொங்கொங்கில் காண்போர் கவரிடங்களில் இதுவும் ஒன்றாகும்.

கட்டடக்கலை
----------

இந்த மண்டபம் பாரியத் திட்டமிடலின் கீழ் கடலை செயற்கையாக நிரப்பி கட்டடப்பட்ட ஒரு கட்டடமாகும். தற்போதும் மண்டபத்திற்கும் பிரதான நிலப்பரப்புக்கும் இடையிலான பகுதி கடலாகவே உள்ளது. இடையே பிரமாண்டமான நடைப்பாலம் கட்டப்பட்டுள்ளது.  இந்த மண்டபத்தை வடிவமைத்த கட்டடக்கலைஞர் ...

மண்டபத்தின் உள்ளே
-----------------

மேற்கோள்கள்
-----------

1. ↑  Wikimania Images

வெளியிணைப்புகள்
---------------

* அதிகாரப்பூர்வ இணையத்தளம் பரணிடப்பட்டது 2012-11-13 at the வந்தவழி இயந்திரம்

| * பா
* உ
* தொ
ஹொங்கொங் மாநாடு மற்றும் கண்காட்சி மண்டபங்கள் |
| --- |
| ஹொங்கொங் சுற்றுலாத்துறை |
| 
உலகாசிய-காட்சியகம் • ஹொங்கொங் மாநாடு மற்றும் கண்காட்சி மண்டபம் • ஹொங்கொங் தங்கக் கடலோர சொகுசகம் • ஹொங்கொங் பன்னாட்டு வணிகம் மற்றும் கண்காட்சி மண்டபம் |
**சாத்துக்குடி பழங்கள்**
**சாத்துக்குடி** (*சிட்ரஸ் லிமாட்டா*; Citrus limetta) சிட்ரஸ் பழங்களில் ஒன்றாகும். அவை பெரும்பாலும் இனிப்புச் சுண்ணாம்பு, இனிப்பு எலுமிச்சை அல்லது இனிப்பு லிம்பெட்டா என்று அழைக்கப்படுகின்றன.

வரலாறு
------

தென் மற்றும் தென்கிழக்கு ஆசியாவில், சாத்துக்குடி தோன்றியிருக்கலாம் என கருதப்படுகிறது. மேலும் மத்திய தரைக்கடல் பகுதியின் பிராந்தியங்களில் வளர்க்கப்பட்டது. இது மெக்ஸிகோ நாட்டின் எலுமிச்சை மற்றும், இனிப்பு சிட்ரானின் கலவையாகும்.

இன்றைய சூழலில், எகிப்திலும், சிரியாவிலும், பாலஸ்தீனத்திலும், தென்கிழக்கு ஆசியாவிலும் சாத்துக்குடி அதிகமாக வளர்கிறது.

தோற்றம்
-------

வெள்ளை பூக்களும், பழ மொட்டுகளும்
சாத்துக்குடி மரங்கள், 26 அடி (8 மீ) உயரம் வரை வளரும் சிறிய மரங்கள். அவை பழுப்பு-சாம்பல் நிறம் கொண்ட பட்டைகளையும், சீர் அல்லாத கிளைகளையும், சுமார் 1.5 – 7.5 செ.மீ அளவில் பல முட்களையும் கொண்டவை. இந்த மரத்தில், 0.79-1.18 அங்குல அகலம் கொண்ட வெள்ளை நிற பூக்கள் பூக்கும். பின்னர், இவை பூப்படைந்து மஞ்சள் சாயல் கொண்ட பச்சை பழங்களாகும். இவைதான் சாத்துகுடி என்பர். அவை பெரும்பாலும் வெப்ப மண்டல மற்றும் மிதவெப்ப மண்டல காலநிலை நிலைகளை விரும்புகின்றன. இந்த மரங்கள் 5 – 7 வயதிலே பழங்களை தருகின்றன, ஆனால் 10- 20 வயதான பின்பே, நிறைய பழங்கள் கிட்டும். அவர்கள் பொதுவாக தங்கள் விதைகள் மூலம் மகரந்தமாகின்றன.

ஊட்டச்சத்து
-----------

மற்ற சிட்ரஸ் வகை பழங்களைப் போல, சாத்துக்குடியிலும் வைட்டமின் சி அதிகமாக உள்ளது. சுமார் 100 கிராம் சாத்துக்குடியில், குறைந்தபட்சம் 50 மில்லி கிராம் 'வைட்டமின் சி' உள்ளது. இதை தவிர பொட்டாசியமும், பாசுபரசும் உள்ளன.

பெயர்கள்
--------

சாத்துக்குடி, பல இடங்களில் பல பெயர்களில் அழைப்பர். அவை

* ஈரான் - லீமு ஷிரின்
* வட இந்திய மாநிலங்கள் - மொசாம்பி
* கிழக்கு இந்திய மாநிலங்கள் - முசும்பி
* தெலுங்கு மாநிலங்கள் - பத்தயி
* தமிழ்நாடு - சாத்துக்குடி
* நேபால் - மௌசம்
* பிராஞ்சு - பெர்கமாட்

மேற்கோள்கள்
-----------

1. ↑
பஞ்சே பஜா இசைக்கருவிகள் பொதுவாக நேபாளத்தின் மலைப்பாங்கான பகுதியில் பயன்படுத்தப்படுகிறது
**பஞ்சே பஜா**(*Panche baja*) (ஐந்து இசைக்கருவிகள்) என்பது ஐந்து பாரம்பரிய நேபாளி இசைக்கருவிகளின் தொகுப்பாகும். இவை புனித விழாக்களில், குறிப்பாக திருமணங்களின் போது இசைக்கப்படுகின்றன. இந்த இசைக்கருவிகள் பொதுவாக நேபாளி இந்து பாரம்பரியத்தில் டாமாய் மற்றும் கெய்ன் சாதியினரால் இசைக்கப்படுகின்றன. நேபாளி நாட்டுப்புற பாடல்களின் தாளத்தைப் பயன்படுத்தி இவை இசைக்கப்படுகின்றன. நேபாளியில் 'பஞ்ச்' என்றால் 5 என்று பொருள்படுகிறது. ஐந்து விதமான இசைக்கருவிகளை உள்ளடக்கியிருப்பதால், இதற்கு பஞ்சே பஜா என்று பெயரிடப்பட்டது.

கூறுகள்
-------

பஞ்சே பஜா, இசைக் கருவிகளில், *ஜியாலி* (சிம்பல்கள்), அல்லது *டோலக்* (டிரம்ஸ்), *டமாஹா (பெரிய கெட்டில்ட்ரம்), நரசிங்கா*(ஒரு நீண்ட, சி-வடிவ எக்காளம்), *ஷெஹ்னாய்* (ஒரு நாட்டுப்புற இசைக்கருவி),  மற்றும் 'கர்னல்' (ஒரு அகன்ற வாய், நேரான எக்காளம் தாதுரா மலரை ஒத்த மணியுடன் இருக்கும் ஒரு இசைக்கருவி) ஆகியவை அடங்கும்.  மற்ற மொழியாக்கங்கள் குழுமத்தை பின்வருமாறு, ஷெஹ்னாய், ஜியாலி, தோல்கி, தியாம்கோ மற்றும் டமாஹா என்கிற வரிசையில் வழங்குகின்றன.  இவை பஞ்சே பஜாவின் மிக முக்கியமான கூறுகள் என்று கருதப்படுகிறது. அது தவிர, பஞ்சே பஜாவில் எத்தனை கருவிகள் இருக்கவேண்டும் என்பதில் நிலையான விதி இல்லை என்கிற கருத்தும் நிலவுகிறது.

பஞ்சே பஜாவின் தற்போதைய நிலை
---------------------------

கலாச்சார முக்கியத்துவம் இருந்தபோதிலும், அழிந்து கொண்டிருந்த பாரம்பரிய நேபாள இசைக் குழுவான "பஞ்சே பாஜா" படிப்படியாக பிரபலமடைந்து வருகிறது, ஏனெனில் குறைவான மக்கள் இதைத் தொடர்ந்து வாசிப்பதில் ஆர்வம் காட்டுகின்றனர். இருப்பினும், பஜா நேபால்  மற்றும் பிற உள்ளூர் முயற்சிகள்  போன்றவற்றின் வழியாக, நேபாள நாட்டில் பஞ்சே பஜாவை ஊக்குவிக்கும் / புதுப்பிக்கும் முயற்சிகள் நடைமுறையில் உள்ளன.

சான்றுகள்
---------

1. 1 2  "Instruments used in Panche baja". *yeahnepal.com*. 9 October 2015. 8 December 2015 அன்று மூலம் பரணிடப்பட்டது.
2. ↑  Tanka, Khadka C. (2004). *The Culture, Tourism & Nature of Nepal*. .
3. ↑  "Baja Nepal". *bajanepal.com.np*. 2023-03-16 அன்று பார்க்கப்பட்டது.
4. ↑  diwakar (2018-12-14). "Panchebaja: This unique cultural showpiece is regaining strength over imported 'band baja' - OnlineKhabar English News" (ஆங்கிலம்). 2023-03-16 அன்று பார்க்கப்பட்டது.
5. ↑  Republica. "Creating "bajauney" entrepreneurs via a digital platform". *My City* (ஆங்கிலம்). 2023-03-16 அன்று பார்க்கப்பட்டது.
**ஹொலையா** (*Holeya*) எனப்படுவோர் இந்தியாவின், கருநாடக மாநிலத்தை சேர்ந்த பட்டியல் சாதியினர் ஆவர். இவர்கள் கேரளா, மகாராட்டிரம், தமிழ்நாடு மற்றும் மத்திய பிரதேசம் ஆகிய மாநிலங்களிலும் வசிக்கின்றனர்.

இவர்கள் ஒரு காலத்தில் நில உரிமையாளர்களாக இருந்தனர், இவர்கள் இந்தியாவின் பண்டைய தக்காண நிலப்பரப்பில், பண்டைய ராஜ்ஜியங்களை வளர்த்தனர். இந்திய வரலாற்றின் இடைக்காலத்தில், இவர்களின் இராஜ்ஜிய வீழ்ச்சி அடைந்த பின்பு, போர்வீரராக இருந்த இவர்கள் விவசாயத் தொழிலாளர்களாக கருதப்பட்டன. *ஹொலா* என்ற சொல்லுக்கு ஒரு விவசாயத் துறை என்றும் பொருள் ஆகும். *ஹொலையா* என்ற சொல் ஹொலாவிலிருந்து உருவானது என்று கருதப்படுகிறது.

ஹொலையா சமூகம் துணைக் கண்டத்தின் மிகப் பழமையான சமூகங்களில் ஒன்றாகும். இவர்கள் மாநிலத்தின் பழமையான விவசாய சமூகம் என்று கூறப்படுகிறது.

ஹொலையா சில பகுதிகளில் பறையர் என்ற பெயரிலும் அறியப்படுகின்றனர். பழைய தமிழ் கவிதைகள் மற்றும் ஆரம்பகால கிறித்துவ எழுத்துக்களில் பறையன் என்ற வார்த்தையைக் குறிப்பிடவில்லை. ஆனால் *ஏனினாஸ்* என்ற பழங்குடியினரின் பெயரைக் குறிப்பிடுகின்றன. இவர்கள் மற்றவர்களிடமிருந்து முற்றிலும் வேறுபட்டவர்கள் மற்றும் கிராமங்களில் வசிக்கவில்லை. ஆனால் தங்கள் சொந்த கோட்டைகளில் வசித்தனர். திரு பிரான்சிஸ், என்னும் வரலாற்றாசிரியர், இன்றைய பறையர் அல்லது ஹொலையா சமூகத்தினர் மூதாதையர்கள் என்று கருதுகிறார்.

மேற்கோள்கள்
-----------

1. ↑  Encyclopaedia Asiatica, Comprising Indian Subcontinent, Eastern and Southern Asia: O-Rhamneae by Edward Balfour. Cosmo Publications, 1976
2. ↑  Census of India, 1991: Madhya Pradesh, Issue 2
3. ↑  Singh, Nagendra Kr (2006) (in en). *Global Encyclopaedia of the South Indian Dalit's Ethnography*. Global Vision Publishing House. பக். 251. பன்னாட்டுத் தரப்புத்தக எண்:9788182201682.. பார்த்த நாள்: 25 December 2017.
4. ↑  Omvedt, Gail (1994) (in en). *Dalits and the Democratic Revolution: Dr Ambedkar and the Dalit Movement in Colonial India*. SAGE Publications India. பன்னாட்டுத் தரப்புத்தக எண்:9788132119838.. பார்த்த நாள்: 25 December 2017.
5. ↑  Religion and society, Volume 40. Christian Institute for the Study of Religion and Society, 1993 - Religion
**வசுகா** ( Wasuka,Kyota) என்பது சப்பான் நாட்டில் குயோடோ என்னும் பகுதிக்குத் தெற்கில், சொரக்கு மாவட்டத்தில் அமைந்துள்ள ஒரு நகரம் ஆகும். இங்கு தேயிலைத் தோட்டங்கள் அடர்ந்து உள்ளன. உயர்தரம் வாய்ந்த சப்பானிய தேயிலை வசுகாவில் பயிரிடப் படுகிறது.

2017 ஏப்பிரல் கணக்கீட்டின்படி இங்குள்ள மக்கள் தொகை 4130. பரப்பளவு 64.87 சதுர கிலோமீட்டர் ஆகும்.

800 ஆண்டுகளாக இங்கு தேயிலைத் தொழில் நடைபெறுகிறது. 300 குடும்பங்கள் இந்தத் தேயிலைப் பயிரிடுதலில் ஈடுபடுகிறார்கள். உஜிசா வகை தேயிலை 3 விழுக்காடு உற்பத்தி செய்யப்பட்டாலும் இதன் தரமும் மணமும் உயர்ந்தது எனக் கருதப்படுகிறது. மலைகள் சூழ்ந்துள்ள இந்த ஊர் பச்சைப் பசேலென ஆண்டு முழுக்க பார்ப்பதற்கு அழகாக இருக்கும். இங்கு நெல்லும் பயிரிடப்படுகிறது.

வசுகாவில் பண்ணை நிலம்
ஒவ்வொரு ஆண்டும் நவம்பர் மாதத்தில் சாகேங்கியோ திருவிழா இங்கு நடைபெறுகிறது. சுற்றுலாப் பயணிகள் இந்தத் 
திருவிழாவில் கலந்துகொண்டு வகைவகையான தேயிலைப் பண்டங்களை வாங்கியும் நுகர்ந்தும் செல்கிறார்கள்.

மேற்கோள்
--------

1. ↑  "Official website of Wazuka Town" (Japanese). Japan: Wazuka Town. 28 April 2017 அன்று பார்க்கப்பட்டது.CS1 maint: Unrecognized language (link)
2. ↑
ஃப்யூஜிஃபிலிம் - ஸ்ப்ளூல் 120 வகை எதிர்மறை படச்சுருள் வகை
**படச்சுருள்** (*Roll film*) என்பது ஒளிப்படம் எடுக்கும்போது படத்தை பதிவு செய்யும் ஒரு சுருளாகும். படச்சுருள் காமிராவில்[*தெளிவுபடுத்துக*] வைத்து படம் எடுப்பதற்கு முன்பும், பின்பும் அதனை இருட்டில் வைத்திருப்பது அவசியமாகும். ஒளி எதிா்பாராமல் சிறிது விழுந்தாலும் படச்சுருளில் பதிந்துள்ள காட்சி பாதிப்புக்குள்ளாகும். வெள்ளி புரோமைடு பூசப்பட்டுள்ள படச்சுருளில் படம் எடுக்கும்போது விழும் ஒளி, வேதி வினை காரணமாக அதனை வெள்ளியாகக் குறைக்கிறது. அப்போது ஒளிவிழுந்த பகுதியில் வெள்ளி புரோமைடும் காணப்படும். இவ்வாறு படம் எடுக்கப்பட்ட படச்சுருளை இருட்டறையில் வைத்து வேறு சில வேதி கரைசலில் கழுவி சீராக்குதல் ( PROCESSING ) வேண்டும். இந்தப் பணிக்கு பின்பே நமக்குத் தேவையான ஒளிப்படங்கள் கிடைக்கின்றன.

படச்சுருளில் நிகழ்வது ஒளி வேதியியல் வினையாகும். படச்சுருள் இருட்டறையில் இல்லையெனில் ஒளிவிழக்கூடாத பகுதியில் கூட ஒளிபட்டு வெள்ளி புரோமைடு வேதிவினைபுாிந்து வெள்ளி அணு மட்டுமே மிஞ்சும்.

மேற்கோள்
--------

1. ↑  அனைவருக்கும் கல்வி இயக்கம் - தமிழ்நாடு அறிவியல் இயக்கத்தின் அனுமதி வெளியீட்டு நுால் 2010 - எதனாலே ? எதனாலே ? எதனாலே ?
**தேசிய தாவரவியல் ஆய்வுக் கழகம்** (National Botanical Research Institute), லக்னௌவில் உள்ள அறிவியல் மற்றும் தொழிலக ஆய்வு மன்றத்தின் ஒரு ஆய்வுக் கழகமாகும். வகைபிரித்தல் மற்றும் நவீன உயிரியல் சார்ந்த ஆய்வுகளை மேற்கொள்கிறது.

வரலாறு
------

முதலில், பேராசிரியர் கலைஸ் நாத் கௌல் உத்தரப் பிரதேசம் அரசின் சார்பாக தேசிய தாவரப் பூங்கா (National Botanical Garden) என்ற பெயரில் இக்கழகத்தினைத் தொடங்கினார். பின்னர் 1953ல் அறிவியல் மற்றும் தொழிலக ஆய்வு மன்றத்தின் தலைமையின் கீழ் கொண்டுவரப்பட்டது. 1978ல் தேசிய தாவரவியல் ஆய்வுக் கழகம் என பெயர் மாற்றப்பட்டது.

ஆய்வுகள்
--------

தொடக்கத்தில் அடிப்படை தாவரவியல் பிரிவுகளில் ஆய்வுகள் மேற்கொள்ளப்பட்டது. பிறகு, தேசிய நலனுக்கு முன்னுரிமை தந்து செயல்முறை சார்ந்த மற்றும் வளர்ச்சி நோக்கிய ஆய்வுகள் மேற்கொள்ளப்படுகிறது. இக்கழகத்தின் ஆராய்ச்சியின் பலனாக லாஸ் பனோஸ் வரிகட்டா-ஜெயந்தி(Los Banos Variegata-Jayanthi) என்ற புதிய வகை காகிதப்பூ இனம் உருவாக்கப்பட்டது.

மேற்கோள்கள்
-----------

1. ↑  "NBRI Webpage".
2. ↑  "Scientists develop new variety of bougainvillea". 2008-09-16 அன்று மூலம் பரணிடப்பட்டது. 2008-08-11 அன்று பார்க்கப்பட்டது.
**பிட்டாட்டவா உடும்பு** அல்லது **சேரா மட்ரே வன உடும்பு** (ஆங்கிலம்: Sierra Madre Forest monitor lizard; இலத்தின்: *Varanus bitatawa*) மரத்தில் வாழும் பழம் உண்ணும் உடும்பு வகையாகும், பிலிப்பைன்சு நாட்டில் லுசோன் தீவில் அமைந்துள்ள சேரா மட்ரே வனப் பகுதிகளில் மட்டுமே வசிப்பவை என அறியப்பட்டுள்ளது. இவை இரண்டு மீட்டர்களுக்கும் (6.6 அடி) கூடுதலாக வளரக்கூடியவை, ஆனால் இவற்றின் எடை ஏறத்தாழ பத்து கிலோகிராம்கள் மட்டுமே (22 இறாத்தல்) என்பது குறிப்பிடத்தக்கது.
இவற்றின் செதில் உடல் மற்றும் கால்களில் நீல-கருப்புப் பொட்டுக்களுடன் கூடிய வெளிர் மஞ்சள் மற்றும் பச்சைப் புள்ளிகளையும், வாலில் கருப்பு மற்றும் பச்சை நிறத் துண்டங்கள் ஒன்றன்பின் ஒன்றாக அமைந்திருப்பதையும் காணலாம். ஏனைய சில பல்லி இனங்களைப் போன்று இவற்றின் ஆண் இனத்துக்கும் இரட்டை ஆண்குறிகள் உண்டு. வரானசு பிட்டாட்டவா இந்தோனேசியாவில் வாழும் கொமோடோ டிராகனைப் போன்று இருக்கின்றது. ஏப்ரல் 2010-இல் புதிய உயிரினமாக அறியப்பட்டது; 2011-ம் ஆண்டுக்கான பத்து சிறப்பு உயிரினங்களில் ஒன்றாகத் தேர்ந்தெடுக்கப்பட்டுள்ளது.

மேற்கோள்கள்
-----------

1. 1 2  *Dragon-sized lizard eluded science, until now*, Arizona State University, 2011-06-23 அன்று மூலம் பரணிடப்பட்டது.
2. ↑  Welton, Luke J.; Siler, Cameron D.; Bennett, Daniel; Diesmos, Arvin; Duya, M. Roy; Dugay, Roldan; Rico, Edmund Leo B.; Van Weerd, Merlijn; Brown, Rafe M. (published online April 7, 2010), "A spectacular new Philippine monitor lizard reveals a hidden biogeographic boundary and a novel flagship species for conservation", *Biol. Lett.*, **6** (5): 654–8, doi:10.1098/rsbl.2010.0119, PMC 2936141, PMID 20375042 Check date values in: `|date=` (உதவி).
3. ↑  *Hemipenes*

விக்கிமீடியா பொதுவகத்தில்,  
 ***Varanus bitatawa***   
என்பதின் ஊடகங்கள் உள்ளன.
**அக்காதேவி** (*Akkadevi*) 1010-1064 ஆம் ஆண்டுகள் காலத்தில் கர்நாடகாவில் இருந்த சாளுக்கிய வம்சத்தின் இளவரசியாவார். கிசூகாடு எனப்படும் ஒரு பகுதியின் ஆளுநராகவும் இவர் இருந்தார். இன்றைய கர்நாடக மாநிலத்திலுள்ள 27 நிர்வாக மாவட்டங்களுள் ஒன்றான பீதர், பீஜப்பூர், பாகல்கோட்டு மாவட்டங்களில் இப்பகுதி அமைந்துள்ளது. மேற்கு சாளுக்கியர்களின் மன்னர் இரண்டாம் செயயசிம்மாவின் சகோதரியாகவும் முதலாம் சோமேசுவரனின் அத்தையாகவும் அறியப்படுகிறார்.

ஒரு திறமையான நிர்வாகியாகவும் திறமையான படைத்தலைவராகவும் அக்காதேவி நன்கு அறியப்பட்டார். நல்லொழுக்கங்களின் அழகி என்ற பொருள் குறிக்கும் குணதபெதங்கி என்ற அடைமொழியாலும் அக்காதேவி அழைக்கப்பட்டார்.

  

சாளுக்கியர்களின் ஆட்சிக்காலம் தென்னிந்திய வரலாற்றில் ஒரு முக்கியமான மைல்கல்லாகவும் கர்நாடக வரலாற்றில் ஒரு பொற்காலமாகவும் கருதப்படுகிறது. சாளுக்கியர்கள் இந்தியாவில் தக்காண பீடபூமியை 600 ஆண்டுகளுக்கும் மேலாக ஆட்சி செய்தனர். அக்காதேவி மேற்கு சாளுக்கியப் பேரரசின் ஒரு பகுதியாக இருந்தார். இப்பேரரசு சோழர்களுடனும், அவர்களது தொலைதூர உறவினர்களான வேங்கியின் கிழக்கு சாளுக்கியர்களுடனும் தொடர்ந்து பகையுடன் இருந்தார்.

அக்காதேவி ஆட்சியின் போது தனது மாகாணத்தை விரிவுபடுத்தினார். மானியங்கள் மூலம் கல்வியை ஊக்குவித்தார். சமண மற்றும் இந்து கோவில்களுக்கு தாராளமாக நிதி வழங்கினார்.

"பெரும் நற்பெயர் மற்றும் விளைவுகளின் ஆளுமை"தான் அக்காதேவி என்று கூறப்பட்டது. 1022 தேதியிட்ட ஒரு கல்வெட்டு அக்காதேவியை பைரவியைப் போல் வீரமிக்கவர் என்று அழைக்கிறது. ஒர் உள்ளூர் கிளர்ச்சியைத் அடக்குவதற்காக கோகாக் கோட்டையை இவர் முற்றுகையிட்டார். மேலும் பிராமணர்களுக்கு மானியங்களை வழங்குவதன் மூலம் கல்வியை இவர் ஊக்குவித்ததார்.

மேற்கோள்கள்
-----------

1. ↑  Woman, Her History and Her Struggle for Emancipation, By B. S. Chandrababu, L. Thilagavathi. p.158
2. ↑  Saletore, Rajaram Narayan (1983). *Encyclopaedia of Indian culture, Volume 3*. University of Michigan. பன்னாட்டுத் தரப்புத்தக எண்:978-0-391-02332-1. .
3. ↑   *Jain Journal, Volume 37*. Jain Bhawan. 2002. பக். 8. .
4. ↑  Kamat, Jyotsna (1980). *Social Life in Medieval Karnataka*. Abhinav Publications. பக். 107. பன்னாட்டுத் தரப்புத்தக எண்:978-0-8364-0554-5. .
5. 1 2  Mishra, Phanikanta (1979). *The Kadambas*. Mithila Prakasana. பக். 53, 71. .
6. ↑  Murari, Krishna (1977). *The Cāḷukyas of Kalyāṇi, from circa 973 A.D. to 1200 A.D.: based mainly on epigraphical sources*. Concept Pub. Co.. பக். 52, 61–62. .
**ஹொங்கொங் பௌத்தம்** என்பது ஹொங்கொங் வாழ் ஹொங்கொங்கர்களால் பின்பற்றப்படும் பௌத்த வழிபாட்டு முறைகளைக் கொண்டதாகும். இந்தியாவில் தோன்றிய பௌத்தம் ஆசிய நாடுகள் பலவற்றிற்கு பரவிய பௌத்த மதம் சீனாவிற்கும், சீனாவில் இருந்து ஹொங்கொங் மக்களுக்கும் பரவியுள்ளது. இந்த "ஹொங்கொங் பௌத்தம்" என்பது சீனப் பௌத்த முறைகளை ஒத்ததாக உள்ளது.

இருப்பினும் ஹொங்கொங் வாழ் இளைய சமுதாயம் கடவுள் நம்பிக்கையற்ற இறைமறுப்பாளர்களாகவே பெரும்பான்மையானோர் உள்ளனர். ஹொங்கொங்கில் இருக்கும் பௌத்தக் கோயில்கள் என்பது ஒரு வரலாற்று சின்னமாக மட்டுமே பார்க்கப்படுகின்றன. இந்த விகாரைகளை புதிதாக பெருப்பிப்பதோ, மேம்படுத்துவதோ பெரும்பாலும் இல்லை எனலாம். பௌத்த விகாரைகள் அதிக மக்கள் நடமாட்டம் இல்லாத ஒரு இடமாக, மெருகற்ற நிலையிலேயே உள்ளன. அவற்றிற்கு செல்வோரில் அதிகமானோர் பார்வையிடுவதற்காக செல்கின்றனரே தவிர வழிபடுவதற்கு செல்வோர் மிகவும் குறைவு. 

உலகில் பௌத்தம் பரவிய நாடுகளில் எல்லாம், பௌத்தம் பரவுவதற்கு முன்னர், அந்தந்த நாட்டு மக்கள் எவ்வாறான இறை அல்லது மத நம்பிக்கைகளைக் கொண்டிருந்தனரோ அதனையொட்டிய ஒரு வழிபாட்டு முறையினை கொண்டுள்ளனர். இலங்கை பௌத்தம் என்பது, இந்து வழிபாட்டு முறையில் இருந்து மருவல் பெற்றது என்பதால் அது இந்து வழிபாட்டு முறைகளை ஆதாரமாகக் கொண்டு அமைந்திருப்பதுப் போன்றே, சீனப் பௌத்தம் என்பதும் சீனர்களின் ஆரம்ப பண்பாடு, பழக்க வழக்கம் மற்றும் வழிபாட்டு முறைகளை ஆதாரமாகக் கொண்டு விளங்குகிறது. ஹொங்கொங்கர்களும் சீன மரபினர் என்பதால் அதையொத்த வழிபாட்டு முறையே ஹொங்கொங் பௌத்தர்களிடையேயும் காணப்படுகின்றது.
**பிட்டுத்திருவிழா** மதுரை மீனாட்சி சுந்தரேசுவரர் கோயிலில் கொண்டாடப்படுகின்ற விழாவாகும்.

ஆவணி மூலத் திருவிழா
-------------------

ஆவணி மாதம் மூல நட்சத்திரத்தில் கொண்டாடப்படுகின்றது. இதனை ஆவணி மூலத் திருவிழா என்றும் அழைப்பர்.

விழா நிகழ்வுகள்
---------------

விழா கொடியேற்றத்துடன் தொடங்கும். விழா நாட்களில் தினமும் ஆவணி மூல வீதிகளில் காலையும் மாலையும் வீதி உலா நடைபெறும்.தொடர்ந்து ஏத்தி இறக்கும் விழா அம்மன் சன்னதியில் நடைபெறும். கருங்குருவிக்கு உபதேசம், நாரைக்கு முக்தி அளித்தல், மாணிக்கம் விற்ற லீலை, சிவ பக்தரான தருமிக்கு அருளுதல் போன்றவை விழாவின் பிற முக்கிய நிகழ்வுகளாகும்.

நடைமுறை
-------

சிவபெருமான் பிட்டுக்கு மண் சுமந்து வைகையின் வெள்ளத்தைத் தடுத்து நிறுத்தியதாக மக்களிடையே நம்பிக்கை நிலவுகின்றது. பிட்டுத்தயார் செய்து உண்பர். இவ்விழாவைப் பிட்டுத்திருவிழா என்பர். பிட்டுக்கு மண் சுமந்த லீலையின்போது சுவாமி, அம்மன் மற்றும் மாணிக்கவாசகர் கோயிலிலிருந்து புறப்பட்டு, முக்கிய வீதிகளின் வழியாகச் செல்வர். பின்னர் பொன்னகரம் பகுதியில் உள்ள பிட்டுத் தோப்பு மண்டபத்தில் எழுந்தருள்வர். தொடர்ந்து சுந்தரேசுவரர் பிட்டுக்காக பிரம்படி படும் பூசைகள் நடைபெறும்.

திருப்பைஞ்ஞீலி
--------------

திருப்பைஞ்ஞீலியில் உள்ள நீலிவனேஸ்வரர் கோயிலில் இவ்விழா கொண்டாடப்படுகிறது. கோயிலின் வலது புறத்தில் சிறிய அளவு அணை போன்று கட்டப்பட்டு அதில் தண்ணீர் நிரப்பப்பட்டு, இவ்விழா நடத்தப்படுகிறது.

மேற்கோள்கள்
-----------

1. 1 2 3   மதுரை மீனாட்சி சுந்தரேசுவரர் கோயிலில் பிட்டுத் திருவிழா ஆக. 9-இல் கொடியேற்றம், தினமணி, 2 ஆகஸ்டு 2018
2. ↑  "திருப்பைஞ்சீலி நீலிவனேஸ்வரர் கோவிலில் பிட்டுக்கு மண் சுமந்த திருவிழா, மாலை மலர், 22 ஆகஸ்டு 2018". 2021-01-28 அன்று மூலம் பரணிடப்பட்டது. 2019-03-13 அன்று பார்க்கப்பட்டது.

வெளியிணைப்புகள்
---------------

* டாக்டர் சு.சக்திவேல், நாட்டுப்புற இயல் ஆய்வு
* வைகை கரைபுரள, பிரதோஷ நன்னாளில் ஈசன் நிகழ்த்தும் பிட்டுக்கு மண் சுமந்த திருவிளையாடல்!, விகடன், 22 ஆகஸ்டு 2018
* மதுரை ஆவணி மூலத் திருவிழா : பிட்டுக்கு மண் சுமந்த சுந்தரேஸ்வரர், தினமலர் கோயில்கள், 23 ஆகஸ்டு 2018
**வசூல்** (Vasool) 2008 ஆம் ஆண்டு வி. ரிஷிராஜ் நடித்து இயக்கி தயாரித்த தமிழ் திரைப்படம். ஹேமந்த் குமார் மற்றும் கிரண் ராத்தோட் ஆகியோர் முக்கிய கதாப்பாத்திரங்களில் நடித்தனர். விஜய் சங்கர் இசையமைத்தார். இப்படம் தெலுங்கில் *வசூல் ராணி* என்ற பெயரில் மொழிமாற்றப்பட்டு வெளியானது.

கதைச்சுருக்கம்
--------------

ஜீவா (ஹேமந்த் குமார்) நடிகை கிரணின் (கிரண் ராத்தோட்) நிதி ஆலோசகராக இருக்கிறான். ஜீவாவும் கிரணும் காதலிக்கின்றனர். கிரணைக் காதலிக்கும் ஜீவா அதற்காக தன் கிராமத்தைவிட்டு வந்து கிரணின் நிதி ஆலோசகராகப் பணியாற்றுகிறான். ஜீவாவின் நண்பன் ஜிந்தா (ரிஷிராஜ்). தன் நண்பன் ஜீவாவுக்காக எதையும் செய்பவன். கிரண் தன்னுடைய திரைப்படத் தொழில் பாதிக்கும் என்பதால் தங்கள் காதலை ரகசியமாக வைத்துக்கொள்ள வேண்டுமென்று ஜீவாவிடம் கேட்டுக்கொள்வதால் அவன் யாரிடமும் தன் காதலி பற்றி சொல்லாமல் இருக்கிறான். ஜிந்தா பலமுறை கேட்டும் தன் காதலி குறித்து சொல்வதைத் தவிர்க்கிறான்.

ஜீவா காதலிப்பது கிரண் என்று ஜிந்தாவிற்குத் தெரியவரும்போது ஜிந்தா அதிர்ச்சியடைகிறான். கிரண் பணம், புகழுக்காக எதையும் செய்யத் தயங்காதவள், எனவே அவளை மறந்துவிடுமாறு ஜிந்தா எச்சரிக்கிறான். முதலில் அதை நம்பாத ஜீவா, கிரணிடம் அதுகுறித்துக் கேட்கும்போது, அவள் தனக்கு வாழ்க்கையில் பணமும் புகழுமே முக்கியம் என்று கூறுவதைக் கேட்டு மனமுடைகிறான். கிரணை நம்பி ஏமாந்த ஜீவா மதுவிற்கு அடிமையாகிறான். தன் நண்பனுக்காக ஜிந்தா என்ன செய்தான்? அதன்பின் என்ன நடந்தது என்பது மீதிக்கதை.

நடிகர்கள்
---------

* ஹேமந்த் குமார் - ஜீவா
* கிரண் ரத்தோட் - கிரண்
* வி. ரிஷிராஜ் - ஜிந்தா
* பெசன்ட் ரவி - தண்டல் கோவிந்தன்
* மகாநதி சங்கர் - மும்பை காசி
* அலெக்ஸ் - கீதாவின் தந்தை
* பல்லவி
* பாத்திமா பாபு - அங்கயற்கண்ணி
* கே. ஆர். வத்சலா
* ரிஷி கபூர்
* தாதா முத்துக்குமார் - சேவல்
* லாவண்யா - கீதா
* சபர்ணா ஆனந்த் - மல்லிகா
* அஸ்வதா
* வசந்த் ராமன்
* காதல் சரவணன்
* சுஜா வருணி

இசை
---

படத்தின் இசையமைப்பாளர் விஜய் சங்கர். பாடலாசிரியர்கள் சினேகன், விவேகா, ஜி.பி. மற்றும் விஜய்சங்கர்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஜிண்டுக்கு ஜிந்தா | திப்பு | 4:52 |
| 2 | வந்தான் பாரு | பலராமன் | 1:15 |
| 3 | பருகிய மனது | பாப் ஷாலினி, பிரசன்னா | 5:28 |
| 4 | சிங்கப்பூர் சிலோனு | அனந்து | 5:02 |
| 5 | காதலே | கார்த்திக் | 5:31 |
| 6 | திருடிடும் பயலோ | பாப் ஷாலினி | 4:02 |
| 7 | மஸ்து மஸ்து | பார்கவி | 4:52 |

மேற்கோள்கள்
-----------

1. ↑  "வசூல்".
2. ↑  "வசூல்".
3. ↑  "வசூல் ராணி".
4. ↑  "வசூல் ராணி".
5. ↑  "பாடல்கள்". 2019-03-25 அன்று மூலம் பரணிடப்பட்டது. 2019-03-25 அன்று பார்க்கப்பட்டது.
6. ↑  "பாடல்கள்".
7. ↑  "பாடல்கள்".
**அக்கா சுபலெட்சுமி** (1886 - 1969) என்பவர் தமிழகத்தைச் சேர்ந்த பெண்ணுரிமை போராளிகளுள் ஒருவர்.

இளமையும் கல்வியும்
------------------

இவர் திருவாரூர் மாவட்டம் ரிஷியூரில் 1886 ஆம் ஆண்டு சுப்பிரமணிய அய்யருக்கும் விசாலாட்சி அம்மையாருக்கும் மகளாகப் பிறந்தார். சுபலட்சுமிக்கு 11 வயதாகும் பொழுது 15 வயது சிறுவன் ஒருவனை மணமுடித்து வைத்தனர் பெற்றோர்கள். மூன்று மாதங்களில் அச்சிறுவன் மரணமடைய பல துயரங்கள் அடைந்தார். தந்தையின் முயற்சியால் படிப்பை தொடர்ந்ததுடன் 1905 ஆம் ஆண்டு மெட்ரிகுலேசன் தேர்வில் மாநில அளவில் மூன்றாம் இடம் பெற்றார். 1908 ஆம் ஆண்டு சென்னை மாநிலக் கல்லூரியில் சேர்ந்து இளங்கலைப் பட்டதாரியானார்.

மருத்துவப் பணிகள்
-----------------

1912 ஆம் ஆண்டு இளம் விதவைகளுக்கு கல்வியும், மறுவாழ்வும் அளிக்கக்கூடிய 'ஸ்ரீ சாரதா ஐக்கிய சங்கம்' என்ற அமைப்பைத் தொடங்கினார். இந்தியாவின் முதல் பெண் மருத்துவர் டாக்டர் முத்துலட்சுமி ரெட்டி இந்த ஆசிரமத்தின் ஆஸ்தான மருத்துவராகச் சேவையாற்றினார். இதனால் பல விதவைகள் பலனடைந்தனர். 
1922 ஆம் ஆண்டு இந்த அமைப்புக்காக அப்போதைய அரசு 2 லட்சம் செலவில் கட்டடம் கட்டிக் கொடுத்தது. இந்த கட்டடத்தில் அப்போதைய சென்னை மாகாண கவர்னராக இருந்த வெலிங்டன் பிரபுவின் மனைவி லேடி வெலிங்டன் பெயரைக் கொண்டு பள்ளி ஒன்றைத் தொடங்கினார்.

மறைவு
-----

ஆங்கில அரசு இவரது சேவையினைப் பாராட்டி 'கேசரி ஹிந்து' என்ற பட்டத்தை வழங்கி கௌரவித்தது. 1969 ஆம் ஆண்டு தமது 82 வது வயதில் மறைந்தார்.

மேற்கோள்கள்
-----------

1. ↑  பைம்பொழில் மீரான் (2015). தோழமை வெளியீடு.
ஆகத்து 26, 1789ஆம் ஆண்டு பிரான்சின் தேசிய அரசமைப்பு மன்றம் *மனிதர்களின் மற்றும் குடிமக்களின் உரிமைகள் சாற்றுரை*யை ஏற்றது.

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**மனிதர்களின் மற்றும் குடிமக்களின் உரிமைகள் சாற்றுரை** |

***மனிதர்களின் மற்றும் குடிமக்களின் உரிமைகள் சாற்றுரை*** (Declaration of the Rights of Man and of the Citizen) (பிரெஞ்சு:Déclaration des droits de l'Homme et du Citoyen) என்ற ஆவணம் பிரெஞ்சுப் புரட்சியின் பின்னர் உலகளாவிய அனைத்துத் தட்டு மக்களுக்கும் தனிநபராகவும் மற்றும் கூட்டாகவும் வரையறுக்கப்பட்ட உரிமைகளைக் கொண்ட அடிப்படை ஆவணமாகும். இயல்புரிமைக் கோட்பாட்டினால் உந்தப்பட்ட இந்த உரிமைகள் எல்லோருக்குமானது; எந்நேரத்திலும், எவ்விடத்திலும் பொருத்தமானது; மனிதரின் இயற்கைக்கு தொடர்புள்ளது. இது பிரெஞ்சு குடிமக்களுக்கும் *எவ்வித விலக்குமின்றி அனைத்து மனிதர்களுக்கும்*  அடிப்படை உரிமைகளை வரையறுத்தாலும், மகளிர் மற்றும் அடிமைகளின் நிலையை வரையறுக்கவில்லை; இருப்பினும், இதுவே பன்னாட்டு மனித உரிமைகள் ஆவணங்களுக்கு முன்னோடியாக அமைந்தது.

வெளியிணைப்புகள்
---------------

* (ஆங்கிலம்) *The Declaration of the Rights of Man and of the Citizen*
* (பிரெஞ்சு) *Déclaration des droits de l'Homme et du citoyen*
**கேரளீயம்** (*Keraleeyam*) இந்தியாவின் கேரள மாநிலத்தில் உள்ள திருச்சூரில் இருந்து வெளியிடப்படும் மலையாள மொழி மாத இதழாகும். பொது ஆர்வ இதழான இது சக்ரத்தாயுதே கேரளீயம் என்றும் அழைக்கப்படுகிறது. 1998 ஆம் ஆண்டு நவம்பர் மாதத்தில் ஒரு மாதப் பத்திரிகையாக வெளியிடப்பட்டது. பின்னர் இரு வார இதழாகவும் பின்னர் ஒரு சிறுபத்திரிகையாகவும் மாறியது. 2005 ஆம் ஆண்டு முதல் கேரளீயம் மாத இதழாக வெளிவருகிறது. கேரளீயம் கூட்டாய்மா' வெளியீட்டாளரின் முன்முயற்சியால் விவசாயம், சுகாதாரம், சுற்றுச்சூழல், மனித உரிமைகள், கல்வி, பாலின சமத்துவம், தலித் மற்றும் ஆதிவாசிகள் போன்ற மக்களின் அடிப்படைப் பிரச்சினைகளை கேரளீயம் முன்வைக்கிறது. கேரளீயம் இதழ் கேரளாவில் நடந்த பல மக்கள் போராட்டங்களுக்கு ஆதரவு காட்டியுள்ளது.

2014 ஆம் ஆண்டு டிசம்பர் மாதத்தில் மாவோயிசுட்டுடன் தொடர்பு இருப்பதாகக் கூறி கேரள காவல்துறையால் கேரளீயம் அலுவலகம் சேதப்படுத்தப்பட்டது. மூன்று பேர் காவலில் வைக்கப்பட்டனர் ஆனால் முழுமையான விசாரணைக்குப் பிறகு அடுத்த நாள் இவர்கள் விடுவிக்கப்பட்டனர்.

மேற்கோள்கள்
-----------

1. ↑  "About us: Jaagrathayude Keraleeyam" பரணிடப்பட்டது 2021-07-28 at the வந்தவழி இயந்திரம். *Keraleeyam*. Retrieved 31 December 2014.
2. ↑  B. R. P. Bhaskar (4 January 2015). "മാവോയിസ്റ്റ് വേട്ട കാടുകയറുമ്പോള്‍". *Mathrubhumi Illustrated Weekly*.
3. ↑  Dr. Azad. "സമരകേരളത്തിന്റെ നാവരിയുന്നു". *Madhyamam Weekly*. .
4. ↑  Ajmal Khan (8 February 2015). "When Everyone Became a Maoist in Kerala". Sanhati.com. Retrieved 13 February 2015.

புற இணைப்புகள்
--------------

* Official website
**வில்பிரட் தீசிசர்** சி.பி.ஈ, டி,.எசு.ஓ (Wilfred Thesiger) (3 சூன், 1910 – ஆகத்து 24, 2003)ஒரு பிரித்தானிய நாடுகாண் பயணியும், பயண எழுத்தாளரும் ஆவார். இவர் எத்தியோப்பியாவின் தலை நகரமான அடிசு அபாபாவில் பிறந்தார். இவரது தந்தை வில்பிரட் கில்பர்ட் தீசிசர் ஒரு ராசதந்திரி, நடிகரான ஏர்ணெச்ட் தீசிசர் இவரது ஒன்றுவிட்ட சகோதரர். இந்தியாவின் வைசுராயாக இருந்த பிரடெரிக் தீசிசர் இவரது இவரது தந்தையின் சகோதரர்.

இளமைக்காலம்
-----------

தீசிசர், ஏட்டன் கல்லூரியிலும், ஆக்சுபோர்டு பல்கலைக் கழகத்திலும் கல்வி கற்றார். ஆக்சுபோர்டில் வரலாற்றில் பட்டம் பெற்றார். 1930௧933 வரை ஆக்சுபோர்டின் குத்துச் சண்டைக் குழுவில் இருந்தார். 1933 ஆம் ஆண்டில் அக் குழுவுக்கு இவரே தலைவரானார். 1930 ஆம் ஆண்டில் எதியோப்பியப் பேரரசர் ஏலி செலாசியின் முடிசூட்டுவிழாவுக்குத் தனிப்பட்ட அழைப்பின்பேரில் ஆப்பிரிக்கா வந்தார். 1933 ஆம் ஆண்டில் அவாசு ஆற்றின் பாதை குறித்து ஆராய்வதற்காக அரச புவியியல் கழகத்தினால் நிதி அளிக்கப்பட்ட பயணத் திட்டமொன்றில் சேர்ந்து மீண்டும் ஆப்பிரிக்காவுக்கு வந்தார். இப்பயணத்தின்போது இவர் ஔசா சுல்தானகத்துக்குள் நுழைந்த முதலாவது ஐரோப்பியர் என்ற பெருமையைப் பெற்றதுடன், அப்பே ஏரிக்கும் சென்றார்.

1935 ஆம் ஆண்டில் தீசிசர், தர்பூர், மேல் நைல் பகுதி ஆகிய பகுதிகளில் நிலைகொண்டிருந்த சூடான் அரசியல் சேவையில் இணைந்தார். இவர் சூடான் பாதுகாப்புப் படை, சிறப்பு வான்படை ஆகியவற்றில் சேர்ந்து மேசர் தரத்துடன், பல பாலைவனப் படை நடவடிக்கைகளில் ஈடுபட்டார். இரண்டாம் உலகப் போரின்போது இடம்பெற்ற கிழக்கு ஆப்பிரிக்கப் படைநடவடிக்கைகளில், கிடியன் படையுடன் சேர்ந்து எதியோப்பியாவில் போரிட்டார். அப்போது அகிபார் என்னும் இடத்தையும் அங்கிருந்த 2500 இத்தாலியப் படையினருடன் கூடிய படை முகாமையும் கைப்பற்றியமைக்காக டி.எசு.ஓ எனப்படும் சிறப்புச் சேவை ஒழுங்கு விருதும் இவருக்குக் கிடைத்தது. அதன் பின்னர், வடக்கு ஆப்பிரிக்கப் படை நடவடிக்கைகளில், தொலைதூரப் பாலைவனக் குழுவில் பணியாற்றினார்.